                                                              Z A P I S N I K  br. 24
                                      24. sjednice Upravnog vijeća Gradske knjižnice Rijeka
Vrijeme: 29. travnja 2026. u 14.00 sati
Mjesto: Gradska knjižnica Rijeka, Viktora Cara Emina 1, Soba za sastanke na 3. katu
Prisutni: doc. dr. sc. Robert Kurelić, članovi Boris Marinac i Nataša Frgačić, ravnatelj GKR Niko Cvjetković, voditeljica pravnih i općih poslova Klara Car te na točki dnevnog reda broj 2. voditeljica Računovodstva Silvana Sobotinčić (u odlasku) i Đurđica Fućak (voditeljica Računovodstva u dolasku).
Dnevni red:
1. Usvajanje Zapisnika 23. sjednice Upravnog vijeća Gradske knjižnice Rijeka 

2. Izvještaji proračuna, proračunskih i izvanproračunskih korisnika za razdoblje siječanj-ožujak 2026. g
3. Razno
Predsjednik UV doc. dr. sc. Robert Kurelić pozdravio je prisutne i otvorio 24. sjednicu UV u 14.00 sati. Utvrdio je da su članovima UV materijali po svim točkama dnevnog reda prethodno dostavljeni elektroničkom poštom.

Predložio je dnevni red na koji nije bilo primjedbi te je stavljen na glasovanje. 
Dnevni red je jednoglasno prihvaćen.
Ad. 1.
Predsjednik UV otvorio je raspravu po prvoj točci. S obzirom na to da nije bilo primjedbi, stavio je na glasovanje Zapisnik 23. sjednice UV.

Zaključak: Jednoglasno je usvojen Zapisnik 23. sjednice Upravnog vijeća Gradske knjižnice Rijeka (Zapisnik 23. sjednice UV GKR u privitku).
Ad. 2.
Ravnatelj daje riječ Đurđici Fućak, voditeljici računovodstva. Članovima Upravnog vijeća prethodno je dostavljen Financijski izvještaj za razdoblje od 1. siječnja do 31. ožujka 2026. godine uz popratne Bilješke. Prihodi poslovanja manji su u odnosu na isto razdoblje prethodne godine, ponajprije zbog vremenskog odmaka u doznačavanju sredstava iz državnog proračuna, PGŽ i jedinica lokalne samouprave, dok su prihodi iz nadležnog proračuna Grada Rijeke povećani zbog rasta troškova poslovanja. Rashodi poslovanja povećani su zbog rasta troškova za zaposlene uslijed povećanja osnovice plaća, kao i povećanja materijalnih rashoda, osobito u dijelu održavanja, intelektualnih usluga i programskih aktivnosti. U izvještajnom razdoblju nisu ostvareni planirani prihodi za nabavu knjižne građe zbog vremenskog pomaka u doznačavanju sredstava Ministarstva kulture i medija, dok je istodobno zabilježen rast prihoda iz međunarodnih potpora, što ukazuje na uspješnost u prijavi i provedbi projekata Europskog socijalnog fonda-ESF.
Zaključak: Jednoglasno je usvojen Financijski izvještaj Gradske knjižnice Rijeka za razdoblje od 1. siječnja do 31. ožujka 2026. godine (Financijski izvještaj Gradske knjižnice Rijeka za razdoblje od 1. siječnja do 31. ožujka 2026. godine u privitku).
Ad 3.
Pod ovom točkom, ravnatelj daje sljedeće informacije:

· održana je Noć knjige dana 13. travnja 2026. godine, te je tom prilikom zabilježen veći broj posjetitelja i novoupisanih članova
· temeljem upita predsjednika Upravnog vijeća, pojašnjeno je pitanje dinamike uplata od strane jedinica lokalne samouprave vezano uz pružanje usluga Županijskog bibliobusa. Istaknuto je kako su u međuvremenu izvršene prethodne uplate od strane jedinica lokalnih samouprava prema GKR. Također je naglašeno da je uvođenje sustava e-računa dodatno olakšalo i ubrzalo proces naplate. Ujedno je istaknuto kako cijena pružanja usluga do sada nije povećavana
· odgovoreno je i na pitanje vezano uz zaštitarske usluge, pri čemu je pojašnjeno da je obveza ugovaranja i financiranja tih usluga prethodno bila u nadležnosti osnivača, dok je od 2026. godine ista prenesena na Gradsku knjižnicu Rijeka
Članovi UV primili su na znanje navedene informacije.
Predsjednik UV doc. dr. sc. Robert Kurelić zahvalio je ravnatelju, svim članovima UV i ostalima na sudjelovanju te zaključio 24. sjednicu UV u 15.00 sati.
            Zabilježila:                                                                        Predsjednik Upravnog vijeća:
             Klara Car                                                                             doc. dr. sc. Robert Kurelić
      ___________________                                                          ________________________
